**Adatkezelési tájékoztató**

**a szervezett oktatásokkal, képzésekkel, vizsgákon történő részvétellel kapcsolatban**

**1. Az adatkezelő megnevezése:**

Név: **MÁV Magyar Államvasutak Zártkörűen Működő Részvénytársaság**

Székhely: 1087 Budapest, Könyves Kálmán krt. 54-60.

Cégjegyzékszám: Cg. 01-10-042272

A bejegyző bíróság megnevezése: Fővárosi Törvényszék Cégbírósága

Adószám: 10856417-2-44

E-mail cím: vasutszakmaikepzes@mav.hu

Név: MÁV Szolgáltató Központ Zártkörűen Működő Részvénytársaság (a továbbiakban: MÁV SZK)

Székhely: 1087 Budapest, Könyves Kálmán körút 54-60.

Cégjegyzékszám: Cg. 01-10-045838

A bejegyző bíróság: Fővárosi Törvényszék Cégbírósága

Adószám: 14130179-2-44

E-mail: helpdesk@mav-szk.hu

**2. Az adatkezelés célja, jogalapja, módja, kezelt adatok köre és a tárolás időtartama:**

**Az adatkezelés célja:** a szükséges kompetenciák és készségek megtartása érdekében szervezett eseti és időszakos oktatásokon, képzéseken és vizsgákon történő részvétel biztosítása.

|  |  |
| --- | --- |
| **cél** | **jogalap** |
| **tanulmányi szerződés teljesítése** | **szerződéses kötelezettség** **teljesítése**  a GDPR 6. cikk (1) bekezdés b) pontja szerint |
| **a feladatkör bővíthetősége, a munka­vállaló meglévő kompetenciájának növelése** | **jogos érdek** a GDPR 6. cikk (1) bekezdés f) pontja szerint |
| **további esetekben** | jogi kötelezettség teljesítése GDPR 6. cikk (1) bekezdés c) pontja szerint   * a tűz elleni védekezésről, a műszaki mentésről és a tűzoltóságról szóló 1996. évi XXXI. tv. 22.§ * a munkavédelemről szóló 1993. évi XCIII. tv. 55.§   a munkakör betöltéséhez szükséges képzések, oktatások, vizsgák esetén különösen:   * 19/2011 NFM Rendelet:13.§, 22.§, 23.§, 27.§, 32.§, 33.§, 5. sz. melléklet * 2013. évi LXXVII. tv. a felnőttképzésről: 13.§, 15.§., 16.§., 21.§. * a Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény 104.§,106.§ |

**A kezelt adatok köre:**

|  |  |
| --- | --- |
| **adatcsoport** | **adat** |
| személyazonosító adatok | név, születési név, nem, állampolgárság, , születési hely és idő, anyja neve, adóazonosító jel, TAJ szám, személyazonosító okmány száma |
| munkaviszonnyal kapcsolatos adatok | munkakör, erkölcsi bizonyítvány, munkaerő-piaci státusza, tervezett munkakör, munkáltatói jogkörgyakorló, személyügyi törzsszám |
| elérhetőségi adatok | lakóhelyének és tartózkodási helyének címe, telefonszáma, céges e-mail cím |
| nem magyar állampolgár esetén | a Magyarországon való tartózkodásának jogcíme és a tartózkodásra jogosító okirat, okmány megnevezése és száma |
| iskolai és szakmai végzettségek | iskolai és szakmai végzettségei és képesítései, nyelvismerete valamint az ezeket igazoló doku­mentumok |
| megszerzett szakképesítés, kompetencia | a képzésbe történő felvételével, tanulmá­nyainak értékelésével és minősítésével, a képzéssel megszerzett szakképesítés vagy egyéb kompetencia megnevezésével kapcsola­tos adatok |
| orvosi alkalmasság | orvosi alkalmasságot igazoló dokumentum |
| adott oktatásra, képzésre vonatkozó adatok | az oktatás, képzés technikai lebonyolításával összefüggő további adatok |
| a vizsgára vonatkozó adatok | a vizsga helyével, időpontjával, eredményével kapcsolatos adatok és azok dokumentumai. |

**Az adatkezelés időtartama:** az adatkezelés irattári tételenként eltérő megőrzési dátummal valósul meg a Társaság mindenkor hatályos Iratkezelési Szabályzatáról szóló utasításában foglaltak szerint. Az adatkezelés előbbiekben nem szabályozott esetekben a munkajogi igény érvényesítésének megnyílásától a munkajogi elévülési idő végéig tart.

**Az adatkezelés módja:** papír alapon és vagy elektronikusan.

**3. Adatfeldolgozó igénybevételéről és adattovábbítás címzettjéről szóló tájékoztatás:**

Szolgáltatói szerződés alapján: MÁV Szolgáltató Központ Zártkörűen Működő Részvénytársaság (a továbbiakban: MÁV SZK)

Székhely: 1087 Budapest, Könyves Kálmán körút 54-60.

Cégjegyzékszám: Cg. 01-10-045838

A bejegyző bíróság: Fővárosi Törvényszék Cégbírósága

Adószám: 14130179-2-44

E-mail: helpdesk@mav-szk.hu

**Adattárolás helye:** 1012 Budapest, Krisztina krt. 37/A.

Az Adatfeldolgozó a 2. pont szerint kezelt adatokat az ott megjelölt ideig kezeli, és az Adatkezelővel megkötött BACK OFFICE keretszerződés alapján teljes körű – a kommunikációs alkalmazások üzemeltetését magában foglaló – informatikai továbbá ügyviteli és dokumentációs szolgáltatást nyújt.

**A személyes adatok címzettje:**

Adatkezelő a képzések során külső képző szervezetet vehet igénybe. Az érintett a részére átadott kötelezésből, tanulmányi szerződésből értesül az adattovábbítás címzettjéről..

**A hatósági vizsgák és továbbképzések esetén az adattovábbítás címzettje:**

Név: KTI Közlekedéstudományi Intézet Nonprofit Korlátolt Felelősségű Társaság

Székhelye: 1119 Budapest, Than Károly u. 3-5.

Számlavezető pénzintézet: Magyar Államkincstár

Számlaszám: 10032000-00287584-00000017

Számlázási cím: 1518 Budapest, Pf.: 107.

Adószáma: 21925221-2-43

Statisztikai jelzőszáma: 21925221-7219-572-01

Cégbíróság: Fővárosi Törvényszék Cégbírósága

Cégjegyzékszám: 01-09-890710

Név: KAV Közlekedési Alkalmassági és Vizsgaközpont Nonprofit Korlátolt Felelősségű Társaság

Székhelye: 1033 Budapest, Polgár u. 8-10.

Levelezési cím: 1438 Budapest, Pf. 477

Számlavezető pénzintézet: OTP Bank Nyrt.

Számlaszám: 11711003-21463062-00000000

Számlázási cím: 1033 Budapest, Polgár u. 8-10.

Adószáma: 26580708-2-41

Statisztikai jelzőszáma: 26580708-7490-572-01

Cégjegyzékszám: 01-09-333264

**4. Az adatok megismerésére jogosult személyek köre:**

A képzésben, oktatásban, illetve annak lebonyolításában részt vevő munkatársak.

**5. Adatbiztonsági intézkedésekről szóló tájékoztatás:**

**Az adatok tárolásának módja, az adatkezelés biztonsága:**

* Adatkezelő az Adatfeldolgozók közreműködésével megteszik azokat a technikai és szervezési intézkedéseket:
  1. amelyek ahhoz szükségesek, hogy az alkalmazás(ok) az IT biztonsági szabályzatban foglaltaknak (IBSZ) megfelelően működjön vagy működjenek;
  2. biztosítják, hogy a jogosult felhasználók a jogosultsági szintjüknek megfelelően érjék el az alkalmazás funkcióit és az adatokat;
  3. valamint gondoskodnak az adatok mentéséről és archiválásról;
* továbbá betartják azokat az eljárási szabályokat, amelyek a 7. pontban meghatározott adatvédelmi jogszabályokban foglalt előírások érvényre juttatásához szükségesek. A tárolt állományokat az Adatkezelő a MÁV SZK Adatfeldolgozó útján a vírusellenőrzésnek és egyéb biztonsági szűréseknek veti alá.
* Adatkezelő olyan műszaki, szervezési és szervezeti intézkedésekkel gondoskodik az adatkezelés biztonságának védelméről, amely az adatkezeléssel kapcsolatban a kockázatoknak megfelelő védelmi szintet nyújt, az alkalmazott informatikai eszközöket úgy választja meg és oly módon üzemelteti, hogy a kezelt adat:

1. az arra feljogosítottak számára hozzáférhető legyen (rendelkezésre állás);
2. hitelessége és hitelesítése biztosított legyen (adatkezelés hitelessége);
3. változatlansága igazolható legyen (adatintegritás);
4. csak az arra jogosult számára legyen hozzáférhető, a jogosulatlan hozzáférés ellen védett legyen (adat bizalmassága).

**6. Az érintettek jogai és jogérvényesítési lehetőségei:**

***6.1. A tájékoztatás kéréséhez való jog***

Ön a megadott elérhetőségeken keresztül írásban tájékoztatást kérhet az Adatkezelőtől, kérheti személyes adatainak helyesbítését, törlését, valamint az adatkezelés korlátozását.

Kérelmére az Adatkezelő tájékoztatást ad az általa kezelt adatokról, az adatkezelés céljáról, jogalapjáról, időtartamáról, az adatkezelő nevéről, címéről (székhelyéről), az adatfeldol­gozó(k) nevéről, címéről (székhelyéről) és az adatkezeléssel összefüggő tevékenységéről, az adatvédelmi tisztviselő elérhetőségéről, továbbá arról, hogy kik és milyen célból kapják vagy kapták meg az Ön személyes adatait, illetve az Ön adatkezeléssel összefüggő jogairól, továbbá az Adatkezelő által megtett intézkedésekről. Az Adatkezelő a kérelem benyújtásától számított legrövidebb idő alatt, legfeljebb azonban 1 hónapon belül írásban, közérthető formában adja meg a tájékoztatást. Szükség esetén, figyelembe véve a kérelem összetettségét és a kérelmek számát, ez a határidő további két hónappal meghosszabbítható. Amennyiben a tájékoztatás kérése megalapozatlan vagy – különösen ismétlődő jellege miatt – túlzó, az Adatkezelő költségtérítést állapíthat meg vagy megtagadhatja a kérelem alapján történő intézkedést.

***6.2. Hozzáféréshez való jog***

Ön jogosult arra, hogy az Adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e.

A hozzáférés joga alapján Ön jogosult arra, hogy a folyamatban lévő adatkezeléssel összefüggő személyes adatokhoz és az alábbi információkhoz hozzáférést kapjon:

* adatkezelés célja,
* az érintett személyes adatok kategóriái,
* az adatkezelés időtartama,
* arról, hogy kik és milyen célból kapják vagy kapták meg az Ön személyes adatait,
* az Ön adatkezeléssel összefüggő jogai,
* a felügyeleti hatósághoz címzett panasz benyújtásának joga.

Az Ön kérésére Adatkezelő az adatkezelés tárgyát képező személyes adatok másolatát – amennyiben az nem érinti hátrányosan mások jogait és szabadságait – rendelkezésére bocsátja. Az Ön által kért további másolatokért Adatkezelő költségtérítést állapíthat meg.

***6.3. Az adatok módosítása, helyesbítése és törlése***

Ön a megadott elérhetőségen keresztül, írásban kérheti az Önre vonatkozó pontatlan személyes adatainak módosítását (helyesbítését), illetve a hiányos személyes adatok kiegészítését.

Ön a megadott elérhetőségen keresztül, írásban kérheti személyes adatainak törlését, ha az adatkezelés célja megszűnt, ha az érintett tiltakozik az adatkezelés ellen, ha az adatok kezelése jogellenes, ha az adatok tárolásának meghatározott határideje lejárt, továbbá ha azt bíróság vagy hatóság elrendelte.

Adatkezelő a helyesbítésről és a törlésről Önt, továbbá mindazokat értesíti, akiknek korábban az adatot adatkezelés céljára továbbította. Az értesítést mellőzi, ha ez az adatkezelés céljára való tekintettel az Ön jogos érdekét nem sérti.

Az Adatkezelő a személyes adatokat nem törli, ha azok az Adatkezelőre vonatkozó jogszabályi kötelezettség teljesítéséhez, továbbá jogi igények előterjesztéséhez, érvényesí­téséhez, illetve védelméhez szükségesek.

***6.4. Az adatok kezelésének korlátozása***

Ön a megadott elérhetőségen keresztül, írásban kérheti, hogy a személyes adatainak kezelését az Adatkezelő korlátozza amennyiben:

* vitatja a személyes adatok pontosságát (ez esetben a korlátozás arra az időtartamra vonatkozik, amíg az Adatkezelő ellenőrzi az adatok helyességét);
* az adatkezelés jogellenes, de Ön ellenzi az adatok törlését és kéri azok felhasználásának korlátozását;
* az adatkezelés célja megszűnt, de Önnek szüksége van azokra jogi igények előterjesztéséhez, érvényesítéséhez, védelméhez.

A korlátozás addig tart, amíg az Ön által megjelölt indok szükségessé teszi. Ebben az esetben a személyes adatokat – a tárolás kivételével – csak az Ön hozzájárulásával; vagy jogi igények előterjesztéséhez, érvényesítéséhez, védelméhez; vagy más természetes vagy jogi személy jogainak védelme érdekében; vagy fontos közérdekből kezeljük. Az Adatkezelő az Ön kérésére történt korlátozás feloldásáról Önt előzetesen tájékoztatja.

***6.5. Tiltakozáshoz való jog***

Ön a megadott elérhetőségen keresztül, írásban bármikor tiltakozhat személyes adatainak kezelése ellen, ha álláspontja szerint az adatkezelő a személyes adatát a jelen adatkezelési tájékoztatóban megjelölt céllal összefüggésben nem megfelelően kezeli.

Ebben az esetben adatkezelőnek igazolnia kell, hogy az adatkezelést olyan kényszerítő erejű jogos okok indokolják, vagy azok olyan jogi igények előterjesztéséhez, érvényesítéséhez, illetve védelméhez szükségesek, amelyek elsőbbséget élveznek az Ön érdekeivel, jogaival és szabadságaival szemben és ezek indokolják, hogy az Ön személyes adatait a továbbiakban is kezeljék.

Ön az 1. pontban megadott elérhetőségen keresztül, írásban tiltakozhat személyes adatainak közvetlen üzletszerzés érdekébe történő kezelése ellen (ideértve a profilalkotást), mely esetben az Adatkezelő adatait nem kezeli tovább és azokat törli.

***6.6. Jogorvoslati lehetőségek***

Jogainak megsértése esetén, vagy amennyiben az Adatkezelő döntésével nem ért egyet panasszal a Nemzeti Adatvédelmi és Információszabadság Hatóságnál élhet:

Név: Nemzeti Adatvédelmi és Információszabadság Hatóság

Székhely 1125 Budapest, Szilágyi Erzsébet fasor 22/c

Postacím: 1530 Budapest, Pf. 5.

Telefon: (+36-1) 391-1400

Telefax: (+36-1) 391-1410

E-mail: [ugyfelszolgalat@naih.hu](mailto:ugyfelszolgalat@naih.hu)

Jogainak megsértése esetén, vagy amennyiben az Adatkezelő döntésével nem ért egyet – annak közlésétől számított 30 napon belül – Ön az Adatkezelővel szemben közvetlenül is fordulhat jogorvoslatért az Adatkezelő székhelye szerinti vagy a lakóhelye illetve tartózkodási helye szerinti bírósághoz. A bíróság az ügyben soron kívül jár el.

Amennyiben az Adatkezelési tájékoztatóban foglaltakon kívül további információra van szüksége, akkor az adatkezelőnél az 1. pontban megadott elérhetőségen keresztül kérhet tájékoztatást.

Ha az Ön személyes adatai kezelésével kapcsolatban észrevétele, kifogása van, vagy az adatai kezeléséről tájékoztatást szeretne kérni, akkor a MÁV Zrt. adatvédelmi tisztviselőjéhez fordulhat, az adatvedelem@mav.hu elérhetőségen.

**7. Releváns jogszabályok:**

* Az Európai Parlament és a Tanács (EU) 2016/679 Rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK irányelv hatályon kívül helyezéséről (általános adatvédelmi rendelet vagy GDPR)
* Az információs önrendelkezési jogról és az információszabadságról szóló 2011. évi CXII. törvény (Infotv.)
* Polgári Törvénykönyvről szóló 2013. évi V. törvény (Ptk.)
* A tűz elleni védekezésről, a műszaki mentésről és a tűzoltóságról szóló 1996. évi XXXI. tv.
* A munkavédelemről szóló 1993. évi XCIII. tv.
* A vasúti közlekedés biztonságával összefüggő munkakört betöltő munkavállalók szakmai képzésének és vizsgáztatásának, a vasúti vizsgaközpont és képzőszervezetek működésének, a képzési engedély kiadásának, továbbá a vasúti járművezetői gyakorlat szabályairól szóló 19/2011 NFM rendelet
* A felnőttképzésről szóló 2013. évi LXXVII. tv.
* A Magyar Könyvvizsgálói Kamaráról, a könyvvizsgálói tevékenységről, valamint a könyvvizsgálói közfelügyeletről szóló 2007. évi LXXV. törvény

**MÁV Zrt.**